《容江舟中》
明代·区次颜

望入青峦驿外楼，风烟迷目使人愁。嗟谁杳杳云中鹤，愧尔翩翩江上鸥。

斗酒笙歌聊说剑，宦情天地只虚舟。汀兰岸芷犹相待，逝水无声尽日流。

作者简介：区次颜，字德舆。南海人。明世宗嘉靖二十八年（一五四九）举人。初授新蔡教谕，擢广西北流县令，迁养利知州。未几以丁忧归。结庐粤秀山读书凡二十年，人罕靓其面。著有《宁野堂稿》。清温汝能《粤东诗海》卷二六有传。